IS sê hulle het Mosambiekse dorp beset‘n Argieffoto van Palma in Mosambiek (16 Februarie 2017) (Foto: John Wessels/AFP) Die Islamitiese Staat het Maandag gesê hy het die kusdorp Palma in die noorde van Mosambiek beset, ná dae lange onrus in die gebied. “Die kalifaat se soldate het die strategiese dorp Palma beset,” het die groep in ŉ verklaring gesê op sy Telegram-kanale. Die DA het Maandag ’n beroep op die regering gedoen vir ’n troepesametrekking, bestaande uit al die lande van die Suider-Afrikaanse Ontwikkelingsgemeenskap (SAOG), na die Cabo Delgado-provinsie in Mosambiek waar ekstremiste verlede week die noordelike dorp Palma binnegeval het. Tientalle mense is dood in die gekoördineerde djihadiste-aanvalle, onder wie ook die Suid-Afrikaner Adrian Nel. Sekerheidsmagte kon oor die naweek daarin slaag om meer as 100 buitelanders, onder wie Suid-Afrikaners, uit die hotel te verwyder waar hulle skuiling gesoek het.